Príloha č.2 – Výzvy na predkladanie ponúk – prieskum trhu		Spis č.:A/2013/15129

Verejný obstarávateľ: Mesto Košice, Trieda SNP 48/A, 040 11 Košice 

Postup – prieskum trhu pri zákazke s nízkou hodnotou typu A.2 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 22/2011.

Zákazka na poskytnutie služieb s názvom: 
„Modernizácia električkových tratí v meste Košice – technicko-ekonomická štúdia“

Splnenie podmienok účasti: 
-	Uchádzač musí byť oprávnený poskytovať službu na požadovaný predmet plnenia.
-	Uchádzač musí mať aspoň jednu osobu odborne spôsobilou na projektové činnosti v zmysle zákona č.138/1992 Zb., ktorá bude garantom zabezpečovania požadovaných služieb.
-	Zoznam poskytnutých zákaziek – v zozname je nutné uviesť názov služby, rok poskytnutia a kontaktnú osobu (meno, mailový a telefonický kontakt na osobu, ktorá bola zodpovedná za zákazku u verejného obstarávateľa, obstarávateľa alebo objednávateľa) – zoznam bude podpísaný štatutárnym zástupcom uchádzača resp. ním poverenej osoby – v prípade, že ponuka bude víťazná predloží uchádzač verejnému obstarávateľovi originál zoznamu.

Na preukázanie splnenia podmienok účasti je potrebné predložiť nasledovné doklady: 
-	Skenované oprávnenie na poskytnutie služby (výpis z obchodného registra, resp. živnostenského registra, potvrdenie o zápise do zoznamu podnikateľov, iné než živnostenské oprávnenie, vydané podľa osobitných predpisov napr.: doklad o zapísaní v profesijnom zozname vedenom profesijnou organizáciou).
-	Údaje o osobe odborne spôsobilej – skenované osvedčenie vydaného SKSI.
-	Uchádzač musí zoznamom služieb preukázať, že v priebehu uplynulých troch kalendárnych rokov (2010,2011,2012) poskytol služby a to minimálne 3 zákazky obdobného charakteru ako je predmet plnenia, t.j. v oblasti vypracovania zámerov, štúdií či projektov v oblasti koľajovej dopravy – projektová príprava stavieb. 

Ponuku uchádzač zašle výlučne na e-mailovú adresu: 2013.15129@kosice.sk 

Termín na predloženie ponúk: do 24.05.2013 do 9:00 hod.

Spôsob hodnotenia ponúk - kritéria:

Kritériami na hodnotenie ponúk je:  cena a termín poskytnutia služby
Jednotlivým kritériam je určená váhovosť: 
Cena (EURO vrátane DPH):  50% t.j. max. 50 bodov,  
Termín poskytnutia služby (v kalendárnych dňoch): 50% t.j. max. 50 bodov.
Spôsob hodnotenia kritériá je nasledovný:  body sa prideľujú na základe váhovosti pre jednotlivé kritéria.  
Úspešným uchádzačom bude ten, kto získa najvyšší počet bodov v súčte za obidva kritéria hodnotenia (teoreticky max.100 bodov, ak ponúkne najnižšiu cenu a najkratší termín). 
Uchádzačovi, ktorý ponúkne najnižšiu cenu resp. najkratší termín sa pridelí max. počet bodov t.j. 50. 
Ostatným uchádzačom sa pridelia body podľa nepriamej úmery. 
Nepriama úmera: (najnižšia ponúknutá hodnota – cena resp. termín / iná ponúknutá hodnota – cena resp. termín) x (slovom: krát) max. počet bodov t.j. 50 stanovených pre dané kritérium.

Doklady zaslané alebo doručené po termíne alebo na inú e-mailovú adresu, alebo ak nebudú zaslané alebo doručené všetky doklady alebo nebude uchádzač postupovať podľa tohto postupu, takéto doklady nebudú brané do úvahy a nebudú posudzované.
Vyhodnocované budú len ponuky tých uchádzačov, ktorí splnia podmienky účasti.
Cenu je potrebné spracovať na základe požadovaného rozsahu a požadovanej kvality.
Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
Ponuku, t.j. doplnenú výzvu verejného obstarávateľa uchádzač zašle výlučne na e-mailovú adresu uvedenú vo výzve. 
Cena predmetu zákazky nesmie prekročiť stanovenú výšku: 11.880,- € vrátane DPH.
Ponuky zaslané po termíne alebo na inú e-mailovú adresu  nebudú vyhodnocované.
Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa, takáto ponuka nebude braná do úvahy a nebude vyhodnocovaná.
Úspešným uchádzačom bude ten, kto bude mať platnú ponuku a súčasne bude  jeho ponuka najvýhodnejšou podľa stanovených kritérií na hodnotenie ponúk.